
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 486 


6 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορισμός μελών Διοικητικής Επιτροπής Στρατιωτι¬ 
κών Επιτάξεων Ν. Κοζάνης. 1 

Σύσταση Δημοτικού Νομικού Προσώπου με την επω¬ 
νυμία «Δημοτικός Παιδικός Σταθμός Νεάπολης.... 2 


Τροποποίηση της 28372/12.1.2000 απόφασης του 
Γ.Γ.Π.Η. Περί σύστασης αμιγούς Δημοτικής Επιχεί¬ 
ρησης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΠΛΗΡΟΦΟΡΗΣΗΣ ΕΝΗΜΕΡΩΣΗΣ ΙΩΑΝΝΙΝΩΝ».. 3 

Έγκριση Οργανισμού Εσωτερικής Υπηρεσίας 4ου ΚΑ- 


ΠΗ Ηγουμενίτσας. 4 

Καθορισμός ωρών εισόδου του κοινού στις Δ.Ο.Υ. της 
Διοικητικής Περιοχής Περιφέρειας Στερεός Ελλά¬ 
δας . 5 


ΑΠΟΦΑΣΕΙ Σ 

Αριθ.2123 (1) 

Διορισμός μελών Διοικητικής Επιτροπής Στρατιωτικών 
Επιτάξεων Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 118 του Συντάγματος 

2. Τις διατάξεις των άρθρων 4 του Ν. 2240/1994 και 14 
του Ν. 2399/1995. 

3. Τα αριθμ. 16722, 17020/5.8.96 έγγραφο του 
ΥΠΕΣΔΔΑ 

4. α. Του άρθρου μόνου του Π.Δ/τος 115/84 «Διορισμός 
των μελών των Διοικητικών Δικαστηρίων περί Στρατιωτι¬ 
κών Επιτάξεων». 

β. Του άρθρου 9 §1 του Ν. 1649/86 «Τροποποίηση δια¬ 
τάξεων του κώδικα των δικηγόρων και άλλες διατάξεις. 

γ. Των άρθρων 32 και 33 του Ν. 4442/29 «περί στρατιω¬ 
τικών και ναυτικών εισφορών και ναυλώσεων. 

δ. Των άρθρων 1 του Ν.Δ. 380/1947 και 12 του Ν.Δ. 
611/1977. 


5. Τη ν πάγια διαταγή 8-11/1980/ΓΕΣ/ΔΟ Ι/3γ 

6. Το Ε.Π. 24/17.12.87του Διοικητικού Εφετείου Αθηνών 
περί μετονομασίας διοικητικών Δικαστηρίων Στρατιωτι¬ 
κών Επιτάξεων και αρμοδιότητα αυτών. 

7. Το έγγραφο αριθμ. 1063158/1332/0006Λ/28.7.89 του 
Υπουργείου Οικονομικών περί Διοικητικών Επιτροπών 
Στρατιωτικών Επιτάξεων/ΔΕΣ 

8. Το αριθμ. Φ851/3/23308/Σ.3737/28.12.99 έγγραφο 
του Α'Σ.Σ. 

9. Το αριθμ. 51/2.3.2000 έγγραφο του Πρωτοδικείου 
Κοζάνης, αποφασίζουμε: 

1. Διορίζουμε τους κατωτέρω ως μέλη της Διοικητικής 
Επιτροπής Στρατιωτικών Επιτάξεων του Νομού Κοζάνης: 

Α. ΤΑΚΤΙΚΑ ΜΕΛΗ: 

1. Τσαμπάζη Βασιλική Πρωτόδικη Κοζάνης 

2. Ασημακόπουλο Κων/νο Πρωτόδικη Κοζάνης 

3. Μαργαρίτη Κων/νο Αν/χη(ΠΖ) της 1ης ΤΑΞΥΠ 

4. Αντωνόπουλο Βασίλειο Τ/χη (ΤΧ) του 309 ΣΠΤΧ 

5. Πατσώνα Χαρίσιο προϊστάμενο κτηματικής υπηρε¬ 
σίας. 

Β. ΑΝΑΠΛΗΡΩΜΑΤΙΚΑ ΜΕΛΗ: 

1. Παπαθανασίου Αρετή Πρωτόδικη Κοζάνης 

2. Καραγιάννη Μαγδαληνή Πρωτόδικη Κοζάνης 

3. Χρίστογλου Βασίλειο Τ/χη (ΠΖ)της 1ης ΤΑΞΥΠ 

4. Περιστεράκη Γεώργιο Τ/χη (ΠΖ)της 1ης ΤΑΞΥΠ 

5. Γκλούμπο Αναστάσιο υπάλληλο ΔΟΥ Κοζάνης 

2. Καθήκοντα Προέδρου της Επιτροπής εκτελεί ο αρ¬ 
χαιότερος των Πρωτοδικών. 

3. Η θητεία των τακτικών και αναπληρωματικών μελών 
της Διοικητικής Επιτροπής Στρατιωτικών Επιτάξεων είναι 
μέχρι 31.12.2001 

4. Η ανωτέρω επιτροπή λειτουργεί πλέον όχι ως διοικη¬ 
τικό δικαστήριο αλλά ως συλλογικό όργανο της διοίκησης 
κατά των αποφάσεων της οποίας επιτρέπεται προσφυγή 
ενώπιον των τακτικών διοικητικών δικαστηρίων. 

Το έργο της επιτροπής ορίζεται από της διατάξεις του 
Ν. 4442/1929, όπως τροποποιήθηκε μεταγενέστερα. 

5. Γραμματέα της Δ.Ε.Σ.Ε. Ν. Κοζάνης ορίζουμε την 
Γουγουμάνη Ουρανία υπάλληλο κλάδου ΠΕ Δ/κού με β. 
Δ', της Κτηματ. Υπηρεσίας με αναπληρώτρια την Μαυ- 

ρουδή - Παπαδημητρίου Δέσποινα υπάλληλο κλάδου ΔΕ 
Δ/κού με β. Β'της ίδιας Υπηρεσίας. 

6. Η παρούσα να δημοσιευθεί στην Εφημερίδα της Κυ- 
βερνήσεως. 

Κοζάνη, 16 Μαρτίου 2000 
Ο Γενικός Γραμματέας Περιφέρειας 

ΑΡΗΣ ΠΑΠΑΔΟΠΟΥΛΟΣ 
-♦- 

Αριθ. 2208 (2) 

Σύσταση Δημοτικού Νομικού Προσώπου με την επωνυμία 
«Δημοτικός Παιδικός Σταθμός Νεάπολης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 και 203 του Π .Δ. 410/1995. 

2. Την αριθ. 4599 σχετ. 4598/28.12.99 απόφαση του 
Υφυπουργού Υγείας Πρόνοιας στο Δήμο Νεάπολης του 
κρατικού Παιδικού Σταθμού. 

3. Την αριθ. 30/2000 απόφαση του Δημοτικού Συμβου¬ 
λίου Νεάπολης περί προσαρμογής της συστατικής πρά¬ 
ξης του Κρατικού Παιδικού Σταθμού Νεάπολης στις δια¬ 
τάξεις του Δ.Κ.Κ. 

Εκδίδουμε πράξη όπως παρακάτω: 

1. Συστήνουμε ίδιο νομικό πρόσωπο στο Δήμο Νεάπολης 
με την επωνυμία Δημοτικός Παιδικός Σταθμός Νεάπολης. 

2. Σκοπόςτου νομικού προσώπου είναιη φύλαξη, η προ¬ 
στασία, η φροντίδα, ημερήσια διατροφή, διαπαιδαγώγη¬ 
ση, ψυχαγωγία νηπίων και βρεφών εργαζόμενων γονέων, 
νοητική, συναισθηματική, κοινωνική ανάπτυξη των παι¬ 
διών, την προπαρασκευή τους για την φυσική μετάβασή 
τους από την οικογενειακή ζωή στο σχολικό περιβάλλον. 

3. Πόροι του Νομικού προσώπου είναι: 

Υποχρεωτική επιχορήγηση που προβλέπεται από την 

παρ. 8 του άρθρου 9του Ν. 2503/1997. 

Υποχρεωτική επιχορήγηση του Δήμου. 

Κάθε είδους εισφορές, δωρεές, κληρονομιές κ.λ.π. 

4. Περιουσία του νομικού προσώπου είναι η υφιστάμε¬ 
νη κινητή και ακίνητη περιουσία αυτού και κάθε χώρος ή 
κτίριο που θα παραχωρηθεί ή θα μεταβιβασθεί σ’ αυτό. 

5. Το νομικό πρόσωπο εκπροσωπείται στο δικαστήριο 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Με την παρούσα απόφαση επιβαρύνεται ο προϋπολογι¬ 
σμός του Δήμου με το ποσό του 1.000.000 δρχ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κοζάνη, 21 Μαρτίου 2000 
Με εντολή Γ ενικού Γ ραμματέα Περ/ρειας 
Ο Διευθυντής 
ΧΑΡ. ΧΑΤΖΗΣΑΒΒΑΣ 

-♦- 

Αριθ. 5799 (3) 

Τροποποίηση της 28372/12.1.2000 απόφασης του 
Γ.Γ.Π.Η. Περί σύστασης αμιγούς Δημοτικής Επιχείρη¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΛΗ¬ 
ΡΟΦΟΡΗΣΗΣ ΕΝΗΜΕΡΩΣΗΣ ΙΩΑΝΝΙΝΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ/γμα 
410/95). 


2. Την απόφαση του Υπουργού Εσωτερικών 25027/ 
9.4.84 (ΦΕΚ 244/19.4.84 τ. Β') 

3. Την αριθμ. 144/2000 του Δημοτικού Συμβουλίου Ιω- 
αννίνων, αποφασίζουμε: 

Τροποποιούμετηνπαρ. 6 Β'της αριθμ. 28372/12.1.2000 
απόφασης του Γ.Γ.Π.Η. ως εξής: 

Ο Δήμος Ιωαννιτών διαθέτει στην επιχείρηση το χρημα¬ 
τικό ποσό των 253.000.000 δρχ. ως ίδια συμμετοχή στο 
αρχικό κεφάλαιό της (αύξηση κατά δρχ. 5.000.000) 

Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική πράξη ο Δήμος Ιωαννιτών 
επιβαρύνεται εφάπαξ μετοποσότωνδ.000.000 δρχ. (σελ. 
37 Κ.Α. 212.9) 

Η παρούσα να δημοσιευθεί στην Εφημερίδα της Κυ- 
βερνήσεως. 

Ιωάννινα, 23 Μαρτίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ. 1335 (4) 

Έγκριση Οργανισμού Εσωτερικής Υπηρεσίας 
4ου ΚΑΠΗ Ηγουμενίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις διατάξεις του άρθρου 26 Νόμου 
1832/89 και του άρθρου 8 παρ. 5 του Ν. 2307/95. 

2. Τις διατάξεις των άρθρων 1 - 4 του Ν. 1586/86, όπως 
τροποποιήθηκαν με τις διατάξεις του άρθρου 34 του Ν. 
2190/94. 

3. Τις διατάξεις των Π.Α. 37Α/87 και 22/90. 

4. Τις διατάξεις του άρθρου 294 του Ν. 1558/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

5. Τη σύμφωνη γνωμοδότηση του Υπηρεσιακού Συμ- 
βουλίουτου άρθρου 8 Ν. 2307/95, όπως διατυπώθηκε στο 
αριθ. 1/2000 πρακτικό του. 

6. Την αριθμ. 308/99 απόφαση του Δημοτικού Συμβου¬ 
λίου Ηγουμενίτσας, κατά το μέρος που αφορά την έγκρι¬ 
ση του Ο.Ε.Υ. 4ου Κ.Α.Π.Η. Ηγουμενίτσας και την αριθμ. 
2/99 απόφαση του Διοικητικού Συμβουλίου του Κ.Α.Π.Η., 
με την οποία καταρτίσθηκε ο Ο.Ε.Υ. του άνω Νομικού 
Προσώπου. 

7. Την αριθμ. 4336/29.8.97 απόφαση του Γ ενικού Γ ραμ¬ 
ματέα Περιφέρειας Ηπείρου, αναφορικά με την ανάθεση 
μεταβίβαση αρμοδιοτήτων στους Διευθυντές Τοπικής 
Αυτ/σης και Δ/σης, όπως τροποποιήθηκε και ισχύει μέχρι 
σήμερα, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
4ου Κ.Α.Π.Η. Δήμου Ηγουμενίτσας, Νομού Θεσπρωτίας, 
που έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ 4ου ΚΑΠΗ ΤΟΥ ΔΗΜΟΥ ΗΓΟΥΜΕΝΙΤΣΑΣ 

Άρθρο 1 ο 

Μετην υπ’ αριθμ. 96/1999 απόφαση του Δημοτικού Συμ¬ 
βουλίου Ηγουμενίτσας που δημοσιεύτηκε στο ΦΕΚ 

1337/30.6.1999 συστάθηκε Νομικό Πρόσωπο με την Επω¬ 
νυμία «4ο Κέντρο Ανοιχτής Προστασίας Ηλικιωμένων Δή¬ 
μου Ηγουμενίτσας» στο Δημοτικό Διαμέρισμα Γραικοχω- 
ρίου του Δήμου Ηγουμενίτσας. 

Άρθρο 2ο 

Σκοπός 

Σκοπός του ΚΑΠΗ είναι η παροχή ιατροκοινωνικής προ¬ 
στασίας στα ηλικιωμένα άτομα της παραπάνω περιοχής, 
ώστε αυτά να παραμείνουν στην οικογένεια και την κοινό¬ 
τητα. 

Άρθρο 3ο 
Μέλη του ΚΑΠΗ 

Μέλη των Κέντρων Ανοικτής Προστασίας Ηλικιωμένων 
εγγράφονται άτομα από 60 ετών και άνω άνδρες και γυ¬ 
ναίκες που κατοικούν στην περιοχή που λειτουργεί το Κέ¬ 
ντρο, χωρίς διάκριση οικονομικών δυνατοτήτων. 

Ο αριθμός των, μελών κάθε Κέντρου δεν μπορεί να είναι 
μεγαλύτερος από 300 μέλη και μικρότερος από 50. 

Ο αριθμός αναφέρεται στην ενεργό συμμετοχή και όχι 
στα εγγεγραμμένα μέλη. 

Εκτός του αριθμητικού ορίου και εφόσον δεν έχει συ¬ 
μπληρωθεί ο αριθμός αυτός εγγράφονται και νεαρότερες 
ηλικίες. 

Τα μέλη για την εγγραφή τους πληρώνουν συνδρομή η 
οποία είναι συμβολική ανάλογα με τις οικονομικές τους 
δυνατότητες. 

Επίσης ανάλογη οικονομική συμμετοχή καταβάλλουν 
τα μέλη για τη συμμετοχή τους στις εκδηλώσεις και στα 
διάφορα προγράμματα που οργανώνει το Κέντρο. 

Άρθρο 4ο 

Υπηρεσίες που προσφέρουν τα 
Κέντρα Ανοικτής Προστασίας Ηλικιωμένων 

Σταπροστατευόμενααπότο Κέντρο άτομα παρέχονται: 

(1) Κοινωνική εργασία στους ίδιους και στο άμεσο περι¬ 
βάλλον τους 

(2) Φυσικοθεραπεία 

(3) Εργοθεραπεία 

(4) Ψυχολογική στήριξη 

(5) Βοήθεια στο σπίτι για τα άτομα που ζουν μόνα τους 
ή γι’ αυτά που έχουν ιδιαίτερες ανάγκες εξυπηρετήσεως 
μέσα και έξω από το σπίτι (π.χ. ελαφρύ μαγείρεμα, μικρο- 
θελήματα και διάφορες μικροεξυπηρετήσεις). 

(6) Φροντίδα και οδηγίες για ιατροφαρμακευτική και 
Νοσοκομειακή περίθαλψη. 

(7) Οργανωμένη ψυχαγωγία (εκδρομές με πούλμαν 
κ.λ.π.) και επιμόρφωση (διαλέξεις, μελέτη θεμάτων εργα¬ 
σία με ομάδες κ.λ.π.). 

(8) Εντευκτήριο στο οποίο λειτουργεί Καντίνα που προ¬ 
σφέρει ρόφημα, αναψυκτικά κ.λ.π. και βρίσκουν συντρο¬ 
φιά και απασχόληση τα μέλη. 

Άρθρο 5ο 

Διοίκηση 

Το ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
διοικείται από συμβούλιο που έχει επτά (7) μέλη με ισά¬ 
ριθμα αναπληρωματικά που το απαρτίζουν. 

1.0 κάθε φορά Δήμαρχος ή άλλο αιρετό ή μη μέλος που 
ορίζει ο Δήμαρχος, ως Πρόεδρο. 

2. Ένας (1) Δημοτικός Σύμβουλος, που ορίζεται με από¬ 


φαση του Δημοτικού Συμβουλίου με αναπληρωτή του. 

3. Δύο αιρετά μέλη του Κέντρου Ανοικτής Προστασίας 
Ηλικιωμένων, που θα εκλεγούν ανάμεσα από τα μέλη του. 

4. Ένας Κοινωνικός Λειτουργός, υπάλληλοςτου Υπουρ¬ 
γείου Υγείας και Πρόνοιας με αναπληρωτή του επίσης 
Κοινωνικό Λειτουργό. 

5. Ένας Δημότης που ασχολείται με ανθρωπιστικά 
επαγγέλματα και ορίζεται με απόφαση του Δημοτικού 
Συμβουλίου. 

6. Ένα αιρετό μέλος, εκπρόσωπος των Εργαζομένων 
στο ΚΑΠΗ με τον αναπληρωτή του που θα εκλεγεί ανάμε¬ 
σα στους εργαζομένους. 

Από τα μέλη του Διοικητικού Συμβουλίου, εκλέγονται 
στην αρχή κάθε δημοτικής περιόδου, ο Αντιπρόεδρος και 
ο Γραμματέας αυτού. 

Τα μέλη του Διοικητικού Συμβουλίου αποτελούνται από 
κατοίκους του Δήμου, με εξαίρεση την Κοινωνική Λει¬ 
τουργό. 

Το Διοικητικό Συμβούλιο φροντίζει για την επιτυχία του 
σκοπού του Κέντρου Ανοικτής Προστασίας Ηλικιωμένων, 
διαχειρίζεται την περιουσία του και γενικά τα συμφέροντά 
του και διοικεί, εποπτεύει και ελέγχει όλη τη λειτουργία 
του, που την καθορίζει το Πρόγραμμα εξωϊδρυματικής 
προστασίας και οι σχετικές διατάξεις του Δημοτικού και 
Κοινοτικού Κώδικα, όπως ισχύουν κάθε φορά, σχετικά με 
τα «Δημοτικά και Κοινοτικά Πρόσωπα» καθώς και τα δια¬ 
τάγματα και οι Υπουργικές αποφάσεις που εκδίδονται σ’ 
εκτέλεσή τους και ο παρών Οργανισμός του. 

Το Διοικητικό Συμβούλιο, με απόφαση του, μπορεί ν’ 
αναθέτει σε μέλη του τη φροντίδα και επιμέλεια ορισμέ¬ 
νων τομέων της δραστηριότητάς του. 

Μπορεί επίσης να συγκροτεί επιτροπές, στις οποίες θα 
μετέχουν και ιδιώτες εθελοντές που δεν είναι μέλη του, με 
σκοπό να φροντίζουν και να επιμελούνται συγκεκριμέ¬ 
νους τομείς της δραστηριότητάς του. 

Τέτοιες Επιτροπές ενδεικτικά μπορεί να είναι: 

α) Επιτροπή που θα φροντίζει για την πραγματοποίηση 
διαλέξεων και ελευθέρων συζητήσεων γενικά και πάνω σε 
θέματα και προβλήματα που απασχολούν τους ηλικιωμέ¬ 
νους του Δήμου, προβολές ταινιών. 

β) Επιτροπή που θα φροντίζει την ιατροφαρμακευτική 
και νοσοκομειακή περίθαλψη, φυσιοθεραπευτική αγω¬ 
γή, εργασιοθεραπεία και κοινωνική εργασία. 

γ) Επιτροπή που θα φροντίζει για τη βοήθεια στο σπίτι 
και την αντιμετώπιση προβλημάτων των ηλικιωμένων. 

δ) Επιτροπή που θα φροντίζει για την πραγματοποίηση 
ψυχαγωγικών και μορφωτικών εκδηλώσεων και επιμορ¬ 
φωτικών σεμιναρίων, ως και οργανωμένων διακοπών. 

ε) Επιτροπή για τη δημιουργία και ανάπτυξη δανειστι¬ 
κής βιβλιοθήκης στους ηλικιωμένους του Δήμου. 

Οι Επιτροπές αυτές και όσες άλλες μπορεί να συστα- 
θούν, λειτουργούν με ευθύνη του υπαλλήλου του ΚΑΠΗ 
που εισηγήθηκετην σύστασή τους. 

Άρθρο 6ο 

Εκλογή και θητεία των μελών 
του Διοικητικού Συμβουλίου 

1. Η θητεία του Διοικητικού Συμβουλίου ακολουθεί τη 
Δημοτική περίοδο. 

2. Μέσα σε 15 ημέρες από την εγκατάσταση της Δημο¬ 
τικής Αρχής, το Δημοτικό Συμβούλιο συνεδριάζει και 
εκλέγει με μυστική ψηφοφορία και απόλυτη πλειοψηφία 

του συνολικού αριθμού των μελώντου, ένα Δημοτικό Σύμ¬ 
βουλο και ένα δημότη που τον προτείνει ο Δήμαρχος ανά¬ 
μεσα σε πρόσωπα που ασχολούνται με τα ανθρωπιστικά 
επαγγέλματα, για να αποτελέσουν τα δύο από τα μέλη 
του Διοικητικού Συμβουλίου του Κέντρου Ανοικτής Προ¬ 
στασίας Ηλικιωμένων. 

Κατά την εκλογή εφαρμόζονται ανάλογα κατά περίπτω¬ 
ση και οι διατάξεις του άρθρου 193 του Π.Δ. 410/95 Δ.Κ.Κ. 
και όπως θα ισχύουν αυτές κάθε φορά. 

3. Στο ίδιο αυτό χρονικό διάστημα τα μέλη του Κέντρου 
εκλέγουν ανάμεσα από αυτά με απλή πλειοψηφία ένα για 
να είναι το αιρετό μέλος του Διοικητικού Συμβουλίου. 

Το δε Υπουργείο Υγείας και Πρόνοιας ορίζει την Κοινω¬ 
νική Λειτουργό, υπάλληλό του, για μέλος του Διοικητικού 
Συμβουλίου. 

4. Ο Πρόεδρος προσκαλεί αμέσως τα ως άνω εκλεγό¬ 
μενα και οριζόμενα μέλη για συγκρότηση του Διοικητικού 
Συμβουλίου σε σώμα και για να εκλέξουν ανάμεσα από τα 
μέλη του, τον Αντιπρόεδρο και το Γραμματέα του. 

5. Νέα μέλη του Διοικητικού Συμβουλίου ορίζονται, 
όταν λήξει η θητεία των παλαιών ή όταν, κατά τη διάρκεια 
της θητείας τους, κενωθεί θέση για οποιοδήποτε λόγο. 
Μέχρι εκλογής του αιρετού μέλους από τα μέλη του Κέ¬ 
ντρου, ή μέχρι πληρώσεως οποιοσδήποτε κενούμενης 
θέσεως μέλους, το Διοικητικό Συμβούλιο λειτουργεί με 
την ελλιπή σύνθεσή του, που δεν μπορεί να είναι κατώτε¬ 
ρη από τον αριθμό που απαιτείται για την απαρτία. 

6. Τα μέλη του Διοικητικού Συμβουλίου του Κέντρου θα 
μπορούν ν’ αντικατασταθούν κατά τη διάρκεια της θητεί¬ 
ας τους, για αποχρώντα λόγο, σχετικά με τη λειτουργία 
του Κέντρου, ύστερα από απόφαση του Δημοτικού Συμ¬ 
βουλίου που λαμβάνεται με την πλειοψηφία του συνόλου 
των μελώντου, ή με απόφαση του Υπουργείου Υγείας και 
Πρόνοιας για την, από αυτό οριζόμενη, Κοινωνική Λει¬ 
τουργό. 

Άρθρο 7ο 

Αναπλήρωση του Προέδρου 
- Απαρτία του Δ. Συμβουλίου 

1. Αναπληρωτής του Προέδρου του Διοικητικού Συμ¬ 
βουλίου, είναι ο Αντιπρόεδρος του. 

2. Το Διοικητικό Συμβούλιο βρίσκεται σε απαρτία, εφό¬ 
σον είναι παρόντες το ήμισυ του αριθμού των μελών πλέ¬ 
ον ενός, συμπεριλαμβανομένου του Προέδρου ή Αντι¬ 
προέδρου. 

Άρθρο 8ο 

Συνεδριάσεις Διοικητικού Συμβουλίου 

1. Το Διοικητικό Συμβούλιο συνέρχεται σε συνεδρίαση 
ύστερα από πρόσκληση του Προέδρου του και υπό την 
προεδρία του μια φορά το μήνα τουλάχιστο. 

Ο Πρόεδρος μπορεί να συγκαλείτο Διοικητικό Συμβού¬ 
λιο, όσες φορές κρίνει, ότι επιβάλλεται τούτο, ή όταν ζη¬ 
τηθεί αυτό από την πλειοψηφία των μελώντου. 

Οι αποφάσεις του Διοικητικού Συμβουλίου λαμβάνονται 
με απόλυτη πλειοψηφία των παρόντων μελών. Σε ισοψη- 
φία υπερισχύει η ψήφος του Προέδρου. 

Όταν ο Πρόεδρος απουσιάζει ή κωλύεται τον αναπλη¬ 
ρώνει ο Αντιπρόεδρος. 

2. Τα πρακτικά των συνεδριάσεων του Διοικητικού Συμ¬ 
βουλίου και οι αποφάσεις του, καταχωρούνται με χρονο¬ 
λογική σειρά σε ειδικό βιβλίο που είναι αριθμημένο και μο¬ 


νογραφημένο από τον Πρόεδρο και σφραγισμένο σε κά¬ 
θε σελίδα με τη σφραγίδα του Κέντρου Ανοικτής Προ¬ 
στασίας. 

Τηρούνται δε με τη φροντίδα και την ευθύνη του Γραμ- 
ματέα του Διοικητικού Συμβουλίου και υπογράφονται 
από αυτόν και τον Πρόεδρο καθώς και από όλα τα μέλη 
του Δ. Σ. που μετείχαν στη συνεδρίαση, κατά την αρχή της 
επομένης συνεδριάσεως αυτού, όπου γίνεται η επικύρω¬ 
ση, ύστερα από ανάγνωσή τους. 

3. Τα μέλη του Διοικητικού Συμβουλίου είναι υποχρεω¬ 
μένα να προσέρχονται ανελλιπώς στις συγκαλούμενες 
από τον Πρόεδρο ή από την πλειοψηφία τους συνεδριά¬ 
σεις του, να διασκέπτονται και να αποφασίζουν για όλα τα 
ζητήματα που αφορούν τη λειτουργία και την πρόοδο του 
Κέντρου Ανοικτής Προστασίας Ηλικιωμένων του Δήμου. 

4. Στα μέλη του Δ. Σ. παρέχεται αμοιβή σύμφωνα με τις 
διατάξεις του Δ.Κ.Κ. 

Άρθρο 9ο 

Αποφάσεις του Διοικητικού Συμβουλίου 

1. Οι αποφάσεις του Διοικητικού Συμβουλίου που ανα- 
φέρονται σε Διοικητικά αντικείμενα, άσχετα προς τη δια¬ 
χείριση της περιουσίας, είναι αμέσως εκτελεστές ύστερα 
από τον έλεγχο της νομιμότητας που ασκεί ο αρμόδιος 
Νομάρχης. 

2. Οι αποφάσεις του Διοικητικού συμβουλίου που αφο¬ 
ρούν την διαχείριση της περιουσίας (μισθώσεις, αγορές, 
δάνεια, συμβιβασμοί, κατάργηση δίκης κάθε φύσεως δω¬ 
ρεές, κανονισμός μισθοδοσίας κ.λ.π.) εγκρίνονται με 
απόφαση του Δημοτικού και Κοινοτικού Κώδικα. 

3. Το Διοικητικό Συμβούλιο αποφασίζει για το ύψος της 
δαπάνης όσον αφορά την παροχή γεύματος στο σπίτι σε 
έναν αριθμό καθώς και για την δωρεάν χορήγηση φαρμά¬ 
κων σε ειδικές περιπτώσεις ανασφαλίστων μελών με ειδι¬ 
κές ανάγκες. 

4. Εισηγητές των θεμάτων είναι οι υπηρετούντες στο 
ΚΑΠΗ καθένας για θέματα της αρμοδιότητάς του. 

Άρθρο 10ο 

Εκπροσώπηση του Κέντρου 
Ανοικτής Προστασίας Ηλικιωμένων 

Το Κέντρο Ανοικτής Προστασίας Ηλικιωμένων εκπρο¬ 
σωπείται ενώπιον των πάσης φύσεως και δικαιοδοσίας Δι¬ 
καστηρίων και Δημοσίων Διοικητικών εν γένει Αρχών κα¬ 
θώς και στις συναλλαγές του με φυσικά και παντός είδους 
Νομικά Πρόσωπα Δημοσίου και Ιδιωτικού Δικαίου και Ορ¬ 
γανισμούς πάσης φύσεως, από τον Πρόεδρο του Διοικη¬ 
τικού Συμβουλίου του, τον οποίο, όταν απουσιάζει ή κω¬ 
λύεται, τον αντικαθιστά ο αντιπρόεδρος. 

Άρθρο 11ο 

Αρμοδιότητες του Προέδρου του Δ. Σ. 

Ο Πρόεδρος του Δ.Σ. συγκαλείτο Διοικητικό Συμβούλιο 
σε συνεδρίαση και προεδρεύει αυτού, προίσταται στις υπη¬ 
ρεσίες του Κέντρου Ανοικτής Προστασίας ηλικιωμένων και 
ασκεί τη γενική εποπτεία και τον έλεγχο της λειτουργίας 
του. Εκπροσωπεί το Κέντρο όπως αναφέρεται στο προη¬ 
γούμενο άρθρο και φροντίζει για τα συμφέροντα αυτού, 
σύμφωνα με τις διατάξειςτων Νόμων και του παρόντος Ορ¬ 
γανισμού και με τις αποφάσειςτου Διοικητικού Συμβουλίου. 

Παραγγέλλει μαζί με το Διοικητικό Συμβούλιο την πλη¬ 
ρωμή των εξόδων του προϋπολογισμού, και κάθε άλλη 

έκτακτη δαπάνη και φροντίζει για την τήρηση ακριβώς 
των διατάξεων που ισχύουν κάθε φορά και αναφέρονται 
στα Δημοτικά και Κοινοτικά Νομικά Πρόσωπα και του πα¬ 
ρόντος Οργανισμού. 

Εισηγείται στο Διοικητικό Συμβούλιο τα θέματα που 
πρέπει να συζητηθούν και να ληφθούν πάνω σ’ αυτά απο¬ 
φάσεις και εκτελεί αυτός. 

Θεωρεί και υπογράφει όλα τα έγγραφα που εξέρχονται, 
τα αποδεικτικά στοιχεία των εισπράξεων, τα εντάλματα 
τωνπληρωμών και τις μισθοδοτικές καταστάσεις του προ¬ 
σωπικού. 

Υπογράφει επίσης και τα πρακτικά των συνεδριάσεων 
του Διοικητικού Συμβουλίου μαζί με το Γραμματέα. 

Άρθρο 12ο 

Ταμιακή Υπηρεσία - Διαχείριση 

1) Την Ταμιακή Υπηρεσία του Νομικού Προσώπου Δη¬ 
μοσίου Δικαίου «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙ¬ 
ΚΙΩΜΕΝΩΝ» Δήμου Ηγουμενίτσας εκτελεί το Ειδικό Τα¬ 
μείο του Δήμου, που εκτελεί και την Ταμιακή Υπηρεσία 
του Δήμου Ηγουμενίτσας και εφαρμόζονται αναλογικά οι 
διατάξεις περί Οικονομικής Διοίκησης και Λογιστικού των 
Δήμων και Κοινοτήτων. 

2) Τα ποσά που είναι στη διάθεση του Κέντρου τούτου 
κατατίθενται στο Δημόσιο Ταμείο κατά τα νόμιμα και ανα¬ 
λαμβάνονται με εντάλματα που εκδίδονται από τον Πρόε¬ 
δρο μέσα στα πλαίσια των Αποφάσεων του Διοικητικού 
Συμβουλίου. 

Άρθρο 13ο 

Μισθοδοσία Προσωπικού 

Η δαπάνη μισθοδοσίας του προσωπικού που προβλέπει 
ο προς έγκριση Οργανισμός θα αντιμετωπίζεται από ανά¬ 
λογη επιχορήγηση, από το Δήμο Ηγουμενίτσας. 

Άρθρο 14ο 

Προϋπολογισμός - Απολογισμός 

Ο προϋπολογισμός - απολογισμός καταρτίζεται από το 
Διοικητικό Συμβούλιο του Κέντρου, σύμφωνα με τον πα¬ 
ρόντα Οργανισμό, προσυπογράφεται από τη Δ/νση ή 
Τμήμα Κοιν. Πρόνοιας της οικίας Νομαρχίας και εγκρίνε- 
ται με απόφαση του Δημοτικού Συμβουλίου η οποία υπό- 
κειται στον έλεγχο του Νομάρχη, σύμφωνα με τις διατά¬ 
ξεις του Δημοτικού και Κοινοτικού Κώδικα. 

Άρθρο 15ο 

Εκτέλεση έργων - Προμήθεια πραγμάτων 

Η εκτέλεση έργων και η προμήθεια πραγμάτων από το 
Νομικό πρόσωπο Δημοσίου Δικαίου του Κέντρου Ανοικτής 
Προστασίας Ηλικιωμένων ενεργείται σύμφωνα με τις δια¬ 
τάξεις που εφαρμόζονται κάθε φορά για την εκτέλεση έρ¬ 
γων και Προμήθεια πραγμάτωντωνΔήμων και Κοινοτήτων. 

Ειδικά η αγορά ειδών φυσικοθεραπευτηρίου γίνεται 
σύμφωνα με την υπ’ αριθμ. Γ3/2051 /23-5-1984 Υπουργική 
Απόφαση η οποία καθορίζει τα είδη αυτά και κατόπιν διε- 
νεργείας διαγωνισμού σύμφωνα με τη διαδικασία που 
προβλέπουν οι διατάξεις περί προμήθειας πραγμάτων 
των Δήμων και Κοινοτήτων. 

Άρθρο 16ο 

Το 4ο ΚΑΠΗ Δήμου Ηγουμενίτσας απαρτίζεται από δύο 
επί μέρους υπηρεσίες ήτοι: 


1) Την Διοικητική και Κοινωνική Υπηρεσία. 

2) Την Υγειονομική Υπηρεσία. 

Άρθρο 17ο 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ 
ΤΩΝ ΕΠΙ ΜΕΡΟΥΣ ΥΠΗΡΕΣΙΩΝ. 

Α. ΔΙΟΙΚΗΤΙΚΗ ΚΑΙ ΚΟΙΝΩΝΙΚΗ ΥΠΗΡΕΣΙΑ 

Στην αρμοδιότητα της παραπάνω υπηρεσίας ανήκουν: 

ΚΟΙΝΩΝΙΚΟΣ ΛΕΙΤΟΥΡΓΟΣ, ο οποίος είναι και συντονι¬ 
στής της καλής λειτουργίας όλωντων υπηρεσιώντου ΚΑ¬ 
ΠΗ. Ασκεί κοινωνική εργασία με άτομα, ομάδες και κοινό¬ 
τητα. 

1) Συνεργάζεται μετά μέλη του ΚΑΠΗ, με σκοπό να συμ- 
βάλει στην αντιμετώπιση τυχόν προβλημάτων τους, σε¬ 
βόμενος την αξιοπρέπεια και τα δικαιώματα του κάθε μέ¬ 
λους. 

2) Συνεργάζεται με το υπόλοιπο προσωπικό του Κέ¬ 
ντρου, έχει την διοικητική ευθύνη της εύρυθμης λειτουρ¬ 
γίας του ΚΑΠΗ, δηλαδή του Ιατρείου, Φυσικοθεραπευτη- 
ρίου και των άλλων ειδικοτήτων. 

3) Συνεργάζεται με τη Διοίκηση του Κέντρου καιέχειτην 
ευθύνη για την οργάνωση, εκπαίδευση και αξιοποίηση 
των εθελοντών, καθώς και τη διοικητική παρακολούθηση 
της πρακτικής ασκήσεως των σπουδαστών των Σχολών 
Κοινωνικής Εργασίας και άλλων σπουδαστών των Παραϊ- 
ατρικών Επαγγελμάτων, που τυχόν θα εκπαιδεύονται στο 
Κέντρο. 

4) Έχει την ευθύνη της επικοινωνίας με τους τοπικούς 
παράγοντες της περιοχής και της κοινότητας που λει¬ 
τουργεί το Κέντρο, με σκοπό την διαφώτιση και συμμετο¬ 
χή τους στο πρόγραμμα. 

5) Σύμφωνα με το εγκεκριμένο πρόγραμμα, κινητοποιεί, 
τα μέλη του ΚΑΠΗ, οργανώνει και συντονίζει ομάδες αλ¬ 
ληλοβοήθειας, ψυχαγωγικές ομάδες, αλλά και ομάδες 
δημιουργικής απασχόλησης. 

ΨΥΧΟΛΟΓΟΣ, ο οποίος θα παρέχει τις υπηρεσίες του, 
όταν απαιτείται και στα υπόλοιπα ΚΑΠΗ της Πόλης μας 
και θα έχει καθήκον να συμβάλλει στην αντιμετώπιση τυ¬ 
χόν ψυχολογικών ή άλλων προβλημάτων. 

ΦΥΣΙΚΟΘΕΡΑΠΕΥΤΗΣ, ο οποίος, ύστερα από γραπτή 
εντολή του Ιατρού, εφαρμόζει Φυσιοθεραπευτική αγωγή 
στα μέλη του ΚΑΠΗ που έχουν ανάγκη. 

ΕΡΓΟΘΕΡΑΠΕΥΤΗΣ, ο οποίος έχει ως έργο του. την 
δραστηριοποίηση του μέλους, για δημιουργική απασχό¬ 
ληση και παραγωγικό έργο, με σκοπό και την οικονομική 
του ενίσχυση. 

Επίσης, βοηθά το μέλος στην άσκηση για αυτοεξυπη¬ 
ρέτηση και στην ανάπτυξη ειδικών ενδιαφερόντων. 

Οι παραπάνω ειδικότητες θα παρέχουν τις υπηρεσίες 
τους κατ’ οίκον όταν υπάρχει ειδική γι’ αυτό ανάγκη. 

ΟΙΚΟΓΕΝΕΙΑΚΗ ΒΟΗΘΟΣ, η οποία προσφέρει τις υπη¬ 
ρεσίες της κυρίως στο σπίτι των μελών για τις περιπτώ¬ 
σεις που ζουν μόνοι τους και έχουν ιδιαίτερες ανάγκες 
βοήθειας. 

Η βοήθεια συνίσταται στην παροχή υπηρεσιών μέσα 
στο σπίτι όπως είναι π.χ. ελαφρό μαγείρεμα, καθαριότη¬ 
τα, προμήθεια τροφίμων και άλλες μικροεξυπηρετήσεις 
έξω από το σπίτι. 

Επίσης μεριμνά για την καθαριότητα και τον ευπρεπι- 
σμό όλων των χώρων του ΚΑΠΗ. Η όλη προσφορά της θα 
γίνεται ύστερα από συνεργασία με την Κοινωνική Λει¬ 
τουργό. 

Β. ΥΓΕΙΟΝΟΜΙΚΗ ΥΠΗΡΕΣΙΑ 

Ιατρείο που προίοταται ΙΑΤΡΟΣ ΠΑΘΟΛΟΓΟΣ ή άλλης 
ειδικότητας σχετικά, με τις ανάγκες και τον αριθμό των 
μελών. Παρέχει τις Ιατρικές του υπηρεσίες, φροντίζει για 
την, ύστερα από εξέτασή του, παραπομπή των μελών σε 
άλλες ειδικότητες, συνιστά διενέργεια παρακλινικών εξε¬ 
τάσεων και παρέχει οδηγίες για φαρμακευτική αγωγή, 
επισκεπτόμενος σε έκτακτες περιπτώσεις και στο σπίτι το 
μέλος που έχει την ανάγκη του. 

Στο Ιατρείο του κέντρου υπηρετεί ΝΟΣΗΛΕΥΤΡΙΑ, της 
οποίας το έργο είναι το εξής: 

α) Να βοηθά τον Ιατρό τις ημέρες και τις ώρες που λει¬ 
τουργεί το Ιατρείο, β) Μαζί με τον Ιατρό έχει την ευθύνη 
για την φύλαξη και διαχείριση του Φαρμακευτικού και 
Υγειονομικού υλικού του κέντρου, γ) Επισκέπτεται τα μέ¬ 
λη στο σπίτι τους και τους παρέχει νοσηλευτικές φροντί¬ 
δες και οδηγίες όταν απαιτείται, δ) Επισημαίνει τις περι¬ 
πτώσεις των μελών που χρειάζονται οδηγίες και παρέχει 
πληροφορίες σχετικά με θέματα ατομικής και δημόσιας 
υγείας. 

Άρθρο 18ο 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 
ΠΡΟΪΣΤΑΜΕΝΟΣ ΚΑΠΗ 

Προίοταται υπάλληλοςτου κλάδου ΤΕ2 Κοινωνικών Λει¬ 
τουργών. 

Άρθρο 19ο 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι κατηγορίες και οι κλάδοι του Προσωπικού που θα 
στελεχώσουντο ΚΑΠΗ προβλέπονται από το Π.Δ. 37α/87 
και Π.Δ. 22/90 και οι θέσεις του Προσωπικού διαρθρώνο¬ 
νται και διαβαθμίζονται ως εξής: 

ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ ΠΕ: 

Κλάδος ΠΕ16 Ψυχολόγων, θέση μία (1). 

ΚΑΤΗΓΟΡΙΑ ΤΕ: 

Κλάδος ΤΕ 2 Κοινωνικών Λειτουργών, θέση μία (1). 

Κλάδος ΤΕ 10 Φυσιοθεραπευτών, θέση μία (1). 

Κλάδος ΤΕ 18 Εργοθεραπευτών, θέση μία (1), με δια¬ 
βαθμίσεις Δ-Α. 

ΚΑΤΗΓΟΡΙΑ ΥΕ: 

Κλάδος ΥΕ 15 Οικογενειακών βοηθών, θέση μία (1), με 
διαβάθμιση Ε.Β. 

ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

ΚΑΤΗΓΟΡΙΑ ΠΕ: 

Κλάδος ΠΕ 15 Ιατρών Ειδικοτήτων, θέση μία (1), με δια- 
βάθμισηΔ-Α. 

ΚΑΤΗΓΟΡΙΑ ΤΕ: 

Κλάδος ΤΕ 8 Νοσηλευτών. θέση μία (1), με διαβάθμιση 
Δ-Α. 

ΚΑΤΗΓΟΡΙΑ ΔΕ: 

Κλάδος ΔΕ 7 Νοσηλευτών, θέση μία (1) με διαβάθμιση 
Δ-Α. 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1) Εισαγωγικός βαθμός των υπαλλήλων και κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης ορίζεται ο βαθμός Δ. και καταληκτικός ο βαθμός Α. 

2) Εισαγωγικός βαθμός των υπαλλήλων των κλάδων 


Υποχρεωτικής Εκπαίδευσης ορίζεται ο βαθμός Ε και κα¬ 
ταληκτικός ο βαθμός ο Β. 

Άρθρο 20ο 

Το Κέντρο μπορεί να χρησιμοποιηθεί σαν Κέντρο πρα¬ 
κτικής ασκήσεως σπουδαστών Σχολών Κοινωνικής Εργα¬ 
σίας και άλλων παραϊατρικών επαγγελμάτων. 

Άρθρο 21ο 

Ανάμεσα στις δραστηριότητες του Κέντρου είναι και η 
κινητοποίηση, εκπαίδευση και χρησιμοποίηση εθελοντι¬ 
κού προσωπικού σε όλα τα προγράμματα που θα προέρ¬ 
χονται κατά προτίμηση από το Δήμο και την περιοχή που 
λειτουργεί το Κέντρο. 

Άρθρο 22ο 

Το προσωπικό που προβλέπεται στο άρθρο 4 θα προ- 
σληφθεί σταδιακά ανάλογα με τις οικονομικές δυνατότη¬ 
τες καιτις ανάγκες του 2ου ΚΑΠΗ. 

Άρθρο 23ο 

Η υπηρεσία της γραμματείας και διαχείρισης θα εκτε- 
λείται από δημοτικό υπάλληλο, σύμφωνα με τις διατάξεις 
του άρθρου 109 του Νόμου 1188/1981. 

Άρθρο 24ο 

Διάλυση του ΚΕΝΤΡΟΥ ΑΝΟΙΚΤΗΣ ΠΡΟΣΤΑΣΙΑΣ 

Το ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΔΗΜΟΥ καταργεί- 
ται με τον ίδιο τρόπο που συνεστήθη και η περιουσία του 
περιέρχεται στο Δήμο που το ίδρυσε και διατίθεται κατά 
τον τρόπο που θα ορίσει το Δημοτικό Συμβούλιο με την 
απόφασή του για την κατάργηση και όπως ορίζεται από τις 
διατάξεις περί Δημοτικών και Κοινοτικών Προσώπων του 
Δημοτικού και Κοινοτικού Κώδικα που ισχύουν κάθε φορά. 

Άρθρο 25ο 

Κάθε άλλη λεπτομέρεια που δεν προβλέπεται από την 
Συστατική Πράξη καιτονπαρόντα Οργανισμό ρυθμίζεται 
με απόφαση του Δημοτικού Συμβουλίου του Δήμου ύστε¬ 
ρα από αιτιολογημένη πρόταση του Διοικητικού Συμβου¬ 
λίου του Κέντρου Ανοικτής Προστασίας Ηλικιωμένων και 
στηριζομένη στο Νόμο. 

Με την παρούσα απόφαση προκαλείται δαπάνη εις βά¬ 
ρος του προϋπολογισμού του Δήμου Ηγουμενίτσας, πο¬ 
σού δραχμών 3.000.000 για το 4ο ΚΑΠΗ, η οποία έχει προ- 
βλεφθεί στον Κ.Α. 2/21/212.9 ιη του προϋπολογισμού οι¬ 
κονομικού έτους 2000 του άνω Δήμου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 16 Μαρτίου 2000 
Με εντολή Γ ενικού Γ ραμματέα Περ/ρειας 
Η Διευθύντρια 

Δ/νσης Τοπ. Αυτ/σης & Δ/σης 
ΑΛΕΞ. ΚΟΣΙΩΡΗ 

-Φ- 

Αριθ. 1685 (5) 

Καθορισμός ωρών εισόδου του κοινού στις Δ.Ο.Υ. της Δι¬ 
οικητικής Περιοχής Περιφέρειας Στερεάς Ελλάδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη τις διατάξεις: 

1.- Του Ν.1157/81 «Περί κυρώσεως της από 29 Δεκεμ- 

βρίου 1980 Πράξεως Νομοθετικού Περιεχομένου του 
Προέδρου της Δημοκρατίας. Περί καθιερώσεως πενθη¬ 
μέρου εβδομάδος εργασίας των δημοσίων εν γένει υπη¬ 
ρεσιών και ρυθμίσεως συναφών θεμάτων καιτροποποιή- 
σεως διατάξεων ταύτης». 

2. - Της Υπουργικής Απόφασης αρ. ΔΙΟΔ/Φ.61/237/ 
6260/1987 «Καθορισμός των ωρών εργασίας των Δημ. 
Υπηρεσιών Ν.Π.Δ.Δ. κλπ. 

3. - Του Π.Δ. 51/87 «καθορισμός των Περιφερειών της 
Χώρας για τον σχεδίασμά, προγραμματισμό και συντονι¬ 
σμό της Περιφερειακής Ανάπτυξης». 

4. - Του Ν. 2503/97 «Διοίκηση, οργάνωση, στελέχωση 
της Περιφέρειας, ρύθμιση θεμάτωνγιατηνΤοπική Αυτ/ση 
και άλλες διατάξεις». 

5. - Το αριθ. ΔΙΣΚΠΟ/Φ.25/12913/5.6.97 έγγραφο του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης «Αναμονή πολιτών στις υπηρεσίες και ώρες ει¬ 
σόδου κοινού στις Υπηρεσίες». 

6. - Το έγγραφο του Υπουργείου Οικονομικών αριθ. 
101546/193/0006Δ/15.2.2000 με το οποίο ζητείται η έκδο¬ 
ση απόφασης για τον καθορισμό ωρών εισόδου του κοι¬ 
νού στις Δ.Ο.Υ. της διοικητικής περιοχής Περιφέρειάς 
μας. 

7. - Την αριθ. ΔΙΑΔΠ/Γ2/23321/17.1.2000 απόφαση του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης «Καθορισμός ωρών εισόδου του κοινού στις 
Δ.Ο.Υ. της περιοχής διοικητικής Περιφέρειας Αττικής». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 


1. - Καθορίζουμε το ωράριο υποδοχής του κοινού στις 
Δ.Ο.Υ. της διοικητικής περιοχής Περιφέρειας Στερεός 
Ελλάδας κατά τις εργάσιμες ημέρες ως εξής: 

Α) Χειμερινό ωράριο εργασίας Υπηρεσιών: 

Ώρες εισόδου κοινού: 8.00 π. μ. -13.30 μ.μ. θερινό ωρά¬ 
ριο εργασίας Υπηρεσιών: 

Ώρες εισόδου κοινού: 7.30 π.μ. -13.00 μ.μ. 

Β) Η εξυπηρέτηση του κοινού που συναλλάσσεται μετις 
Δ.Ο.Υ. σε θέματα Κώδικα Βιβλίων και Στοιχείων (Κ.Β.Σ.), 
Αυτοκινήτων και Εισοδήματος γίνεται τέσσερις (4) μόνο 
ημέρες την εβδομάδα και κατάτις ώρες που ορίζεται ανω¬ 
τέρω (δηλαδή 07.30 π.μ. -13.00 μ.μ. κατά τη θερινή περίο¬ 
δο και 08.00 π.μ. -13.30 μ.μ. κατά τη χειμερινή περίοδο). 

Τα ανωτέρω Τμήματα ή Γραφεία Κ.Β.Σ., Αυτοκινήτων 
και Εισοδήματος δεν συναλλάσσονται με το κοινό την Πα¬ 
ρασκευή, προκειμένου να έχουν τη δυνατότητα διεκπε¬ 
ραίωσης της εσωτερικής εργασίας τους. 

2. - Κατ’ εξαίρεση, τα παραπάνω Τμήματα ή Γραφεία 
(Κ.Β.Σ., Αυτοκινήτων και Εισοδήματος), οφείλουν να εξυ¬ 
πηρετούν τους πολίτες και κατά την Παρακευή για ορι¬ 
σμένα θέματα, όταν ο Προϊστάμενος αυτών κρίνει ότι, 
τούτο επιβάλλεται λόγω επειγουσών αναγκών των πολι¬ 
τών ή το επιτρέπουν οι επικρατούσες κάθε φορά σχετικές 
λειτουργικές ανάγκες και συνθήκες της οικείας Δ.Ο.Υ. 

3. - Η απόφαση αυτή να δημοσιευθεί στην Εφημερίδα 
της Κυβερνήσεως. 

Λαμία, 22 Μαρτίου 2000 

Ο Γενικός Γραμματέας Περιφέρειας 
ΒΑΣΙΛΗΣ ΕΞΑΡΧΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ.^ 

Θ-ΓΠ3Μ: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































